Αγία Τριάδα Ηλείας

Η Αγία Τριάδα (πρώην Μπουκοβίνα ή και Μποκοβίνα) είναι ορεινό χωριό του νομού Ηλείας. Διοικητικά ανήκει στην Δημοτική Ενότητα Λασιώνος του Δήμου Αρχαίας Ολυμπίας και σύμφωνα με τα στοιχεία της απογραφής του 2011 ο πληθυσμός της ανέρχεται στους 217 μόνιμους κατοίκουςΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011.

 Γενικά στοιχεία 
Η Αγία Τριάδα είναι κτισμένη σε υψόμετρο 460 μέτρων περίπου στο βορειοανατολικό τμήμα του νομού ΗλείαςΜιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 10., κοντά στα όρια με τον νομό ΑχαΐαςΚώστας Ν. Τριανταφύλλου, Ιστορικόν Λεξικόν των Πατρών, Τόμος B', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπουκοβίνα (σελ. 1339)., στην ιστορική περιοχή της Ακρώρειας. Απέχει περίπου 50 χιλιόμ. από την Αρχαία Ολυμπία, 40 περίπου χιλμ. από την Πάτρα (επί της εθνικής οδού Πάτρας-Τρίπολης «111») και 42 χιλιόμ. από την Αμαλιάδα. Από το χωριό αρχίζει η βορειοδυτική πλευρά του δάσους της Κάπελης.

Η κεντρική εκκλησία του χωριού είναι αφιερωμένη στον Άγιο Ανδρέα. Στο χωριό δραστηριοποιείται και πολιτιστικός σύλλογος με επωνυμία «Η Ακρώρεια», ο οποίος είναι ιδιαίτερα ενεργός και δραστήριος και αριθμεί αρκετά μέλη.

 Ιστορικά στοιχεία 
Η παλαιότερη ονομασία του χωριού «Μπουκοβίνα» είναι παλαιοσλαβική και σημαίνει ο τόπος με τις οξιές . Υπάρχει και ομώνυμη περιοχή στην Ανατολική Ευρώπη που φέρει ακριβώς το ίδιο όνομα, Μπουκοβίνα.    Μέχρι το 1908 το όνομα του χωριού ήταν «Μπουκοβίνα» ενώ την περίοδο 1908-1916 είχε μετονομαστεί προσωρινά σε «Κουσκουνιά»Ε.Ε.Τ.Α.Α. - Διοικητικές μεταβολές Αγίας Τριάδας Ηλείας. eetaa.gr. Ανακτήθηκε: 09/04/2018.. Μετονομάστηκε από «Μπουκοβίνα» σε «Αγία Τριάδα» στις 10 Οκτωβρίου του 1955 με το ΦΕΚ 287Α/1955, όπως και αντίστοιχα η ομώνυμη κοινότηταΕ.Ε.Τ.Α.Α. - Διοικητικές μεταβολές Κοινότητας Αγίας Τριάδος Ηλείας. eetaa.gr. Ανακτήθηκε: 09/04/2018.. Μέχρι το 1997 υπαγόταν στην επαρχία Ηλείας ενώ την περίοδο 1997-2010 ανήκε στον δήμο Λασιώνος. Από το 2011 ανήκει στον δήμο Αρχαίας Ολυμπίας.

Το 1988 εντοπίστηκε κοντά στον οικισμό μυκηναϊκό νεκροταφείο που περιλαμβάνει περίπου πενήντα θαλαμοειδείς τάφους.

Απογραφές πληθυσμού
Απογραφή192819401951196119711981199120012011Πληθυσμός266238348374311244299268Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001217

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Αγίας Τριάδας Ηλείας. eetaa.gr. Ανακτήθηκε: 09/04/2018.
 Ε.Ε.Τ.Α.Α. - Διοικητικές μεταβολές Κοινότητας Αγίας Τριάδος Ηλείας. eetaa.gr. Ανακτήθηκε: 09/04/2018.
 Πολιτιστικός Σύλλογος Αγίας Τριάδας Ηλείας "Ακρώρεια". akroria.gr

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Λασιώνος
Κατηγορία:Αρχαιολογικοί τόποι στην Ηλεία